# Virágh Elemér Ferenc

(Bp., 1901. nov. 9.–?): karnagy, zeneszerző. Zenei tanulmányait a Zak-n végezte. 1919-ben debütált karmesterként. Karnagyként működött Pozsony, Kolozsvár, Szeged, Nagyvárad és Pécs színházaiban. Bp.-en a Városi Színház és az Erzsébetvárosi Színház alkalmazta. 1951-től 1965-ig a Miskolci Nemzeti Színház vezető karmestere volt. Meseoperettjei: Manuk, a vadász (1952); Hamupipőke (1955); Pávaszem kisasszony (1960). Revüje: Aranyhegedű (1959).