# Bartis Ildikó

(Marosvásárhely, 1945. márc. 20.– ): színésznő. 1967-ben a marosvásárhelyi Szentgyörgyi István Színművészeti Intézetben végzett. Három évig a sepsiszentgyörgyi társ. tagja volt. 1970-től 1991-ig a szatmári Északi Színház színésznője, ekkor átszerződött Marosvásárhelyre. Jórészt lírai szerepeinek sorát egyéni vállalkozásokkal, előadóestekkel gyarapítja. F.Sz. Magdó (Tamási Á.: Énekes madár); Nyilas Misi (Móricz Zs.: Légy jó mindhalálig); Jászai Mari (Kocsis: A megkoszorúzott – monodráma); Alison (Osborne: Nézz vissza haraggal!). Előadóestjei: Akiért a harang szól (1988); A bárány hatalma (1991).