# Bede Fazekas Annamária

(Bp., 1963. aug. 24.– ): színésznő. Évekig a Pinceszínházban játszott, majd a SzAk elvégzése után, 1988-ban a Szegedi Nemzeti Színházhoz szerződött. 1992-től az Arizona Színház tagja. A kezdeti öregasszonyszerepek után zenés, táncos szerepekben remekel, de utcalányként és klasszikus drámák hősnőjeként is kitűnő alakításokat nyújt. F.Sz. Reagan (Sh.: Lear király); Éva (Ö. von Horváth: Huzavona); Stuart Mária (Schiller).