# Háry Lajos

(Bp., 1914. nov. 10.–Marosvásárhely, 1962. jún. 9.): díszlettervező. A Székely Színház alapító tagja, 1946-tól haláláig díszlettervezője, az együttes országos viszonylatban is kiemelkedő realista korszakának fontos alkotóművésze. Jó érzékkel óvakodott a túlzott részletezéstől, sikerrel kerülte el a szürkeséget és az egyformaságot. F.T. Kálmán I.: A csárdáskirálynő; Gorkij: Éjjeli menedékhely, Kispolgárok; Móricz Zs.: Úri muri; Csiky G.: Ingyenélők; Illyés Gy.: Fáklyaláng; Sh.: A makrancos hölgy.