# Szántó Margit

(Bp., 1924. máj. 25.– ): színésznő. Pályáját 1941-ben Erdélyben kezdte. 1943–44-ben a Győr-Soproni Színháznál játszott, 1945-től 1948-ig a Pécsi Nemzeti, 1948-tól 1951-ig a Miskolci Nemzeti Színház tagja volt. 1951-ben az Állami Faluszínház, ill. a későbbi Állami Déryné Színház alapító tagja, majd társ.-vezetője 1978-ig. Sokoldalú színésznő, drámában, operettekben egyaránt jelentős alakításokat nyújtott, de legnagyobb sikereit komikus szerepeiben érte el. Jászai Mari-díjas (1968). F.Sz. Borbála (Schönthan: A szabin nők elrablása); Bábi (Szirmai A.: Mézeskalács); Mirigy, Éj (Vörösmarty M.: Csongor és Tünde); Millerné (Schiller: Ármány és szerelem); Beaureversné (Achard: A bolond lány).