# Ottrubay Melinda

(Bp., 1921– ): táncosnő. Az Operaház balettiskolájában Brada Rezső növendéke volt, majd a társ. tagja lett 1933-ban, 1937-től magántáncos. Ragyogó megjelenésű, kiváló technikájú, szuggesztív balerina, aki a repertoár szinte minden főszerepét eltáncolta. Férje, Esterházy Pál a 40-es évek végén Recskre került, Ottrubay Melindát kitelepítették, melynek következményeként mindkét lába megbénult, és többé nem léphetett színpadra. 1956-ban férjével együtt elhagyták az országot. F.Sz. Tündér (Harangozó Gy.: A fából faragott királyfi); Sylvia (Nádasi F.); Lány (Harangozó Gy.: A csodálatos Mandarin); Terpszikhoré (Milloss A.: Prométheusz teremtményei); Szulamit (Cieplinski: József legendája); Seherezádé (Kölling); Sakuntala (Cieplinski); főszerep (Cieplinski: Bolero). Könyve: Ritmus és tánc (1939).

ORTUBAY MELINDA