# Kováts Kolos

(Mohács, 1948. jan. 31.– ): énekes (basszus). Tanulmányait a Zak-n Révhegyi Ferencné növendékeként végezte 1966-tól 1970-ig. 1970-ben lett az Operaház magánénekese. Ugyanebben az évben megnyerte a bp.-i Erkel Ferenc énekversenyt. 1973-ban I. helyezettje volt a Rio de Janeiró-i Caruso Énekversenynek. A következő évben II. díjat nyert Moszkvában a Csajkovszkij Énekversenyen. Hangverseny- és oratóriuménekesként is gyakran fellép. Egyik legjelentősebb alakítása Bartók Béla A kékszakállú herceg vára címszerepe, amellyel rendszeresen vendégszerepel a nemzetközi hangverseny- és operaszínpadokon. Közreműködője több mint 20 m., ill. külföldi hanglemeznek. Kossuth-díjas (1992), Liszt Ferenc-díjas (1977), érdemes művész (1984). F.Sz. Sarastro (Mozart: A varázsfuvola); Gvárdián (Verdi. A végzet hatalma); II. Fülöp (Verdi: Don Carlos); Pagano (Verdi: A lombardok); Gremin (Csajkovszkij: Anyegin); Doszifej (Muszorgszkij: Hovanscsina).

KOVÁTS KOLOS