# Gömöry Vilma

(Hatvan, 1885. szept. 17.–Bp., 1962. aug. 1.): színésznő. 1901-ben végezte el a Weininger színiiskolát, majd Andorfy Péter pozsonyi társ.-ának tagja lett. 1901–1904 között Földesi Sándor és Balatoni Antal társ.-ainál működött, majd Kolozsvár és Nagyvárad után 1908–09-ben Szatmárt, 1909–10-ben Pécsett, 1910–11-ben Ungvárott, 1912–1918 között Szegeden volt népszerű drámai hősnő. 1919-ben a Muskátli Kabaré, 1920-ban a Bonbonnière tagja lett. 1921-ben szerződtette a Nemzeti Színház idősebb jellemszerepekre. Hősnői termete ellenére népszínművekben is sikerrel szerepelt. 1935-ben nyugdíjba vonult, ezután csak alkalmanként lépett fel. F.Sz. Melinda (Katona J.: Bánk bán); Reagan (Sh.: Lear király); Pepi néni (Móricz Zs.: Nem élhetek muzsikaszó nélkül).