# színlapkihordó

színházi alkalmazott vagy a társulat kisebb művészi rangú tagja, aki az együttes játszóhelyéül szolgáló helységben a közönség rendszeresen színházat látogató tagjait vagy a helység jelentősebb személyiségeit lakásukon, szállásukon kereste fel, s az előadásra szolgáló meghívó gyanánt nyújtotta át a kézzel írt vagy nyomtatott színlapot. Feladata volt a plakátként kiragasztott színlapok elhelyezése is. Huzamosabb idejű játszás esetén a közönség szervezett része megrendelhette a színlap naponkénti házhozszállítását.