# Huszka Jenő

(Szeged, 1875. ápr. 24.–Bp., 1960. febr. 2.): zeneszerző, operettkomponista. A Zak-n Hubay Jenő és Koessler János növendékeként folytatta tanulmányait. 1896-ban jogi doktorátust szerzett, majd Párizsban, rövid ideig hegedűsként dolgozott. Első színpadi művét, egy énekes bohózatot Tilos a bemenet c. 1899-ben mutatták be. Egyike volt a legkorábbi, leghosszabban működő sikeres zenés színpadi szerzőknek. Első nagy sikerű operettje a Bob herceg, amelyet 1902-ben mutatott be a Népszínház, a m. operett dicsőséges korszakának és nemzetközi diadalútjának kezdetét is jelentette. 1903. nov.-ben Aranyvirág c. operettjével nyitották meg a Király Színházat. Tizennégy operett mellett számos dalt komponált. 1930-ban a Zeneszerzők Világszövetségének bp.-i ülésén őt választották a szervezet alelnökévé. F.M. Gül Baba (1905); Tündérszerelem (1907); Lili bárónő (1919); Mária főhadnagy (1942); „Szabadság, szerelem” (1955).