# Uher Zita

(Bp., 1914. szept. 6.– ): énekesnő (mezzoszoprán). Zenei tanulmányait – zongora, hárfa, ének – a Nemzeti Zenedében végezte. 1943–46-ban az Operaház ösztöndíjasa, 1945–1965 között magánénekesnője. 1959–60-ban a Pécsi Nemzeti Színház tagja. Oratórium- és dalénekesnőként is hírnevet szerzett. Vendégszerepelt az USA-ban is. F.Sz. Floshilde (Wagner: A Rajna kincse); Filipjerna (Csajkovszkij: Anyegin); Suzuki (Puccini: Pillangókisasszony).