# Spiró György

(Bp., 1946. ápr. 4.– ): dráma- és regényíró, dramaturg, műfordító, színházigazgató. 1970-ben szerzett diplomát szlavisztikából az Eötvös Loránd Tudományegyetem Bölcsészettudományi Karán. 1971–78-ban a Corvina Kiadó szerk.-je, 1978–81-ben a Magyar Tudományos Akadémia, majd 1981–1986 között az Eötvös Loránd Tudományegyetem tudományos munkatársa. 1986-tól a kaposvári Csiky Gergely Színház dramaturgja. 1992 óta a szolnoki Szigligeti Színház ig.-ja. Az irodalomtudományok kandidátusa (1981), József Attila-díjas (1982). Első színművei történelmi-filozófiai parabolák (A nyulak Margitja, Hannibál, A békecsászár). Csirkefej c. drámája hazai és külföldi színpadokon is nagy sikert aratott. További művei: Esti műsor; Imposztor; Ahogy tesszük (drámák); Az Ikszek; A jövevény (regény). Tanulmányai: Miroslav Krleža (1981); A Közép-kelet-európai dráma (1986).