# Szedő Miklós dr.

(Bp., 1898. jún. 8.–Bp., 1978. aug. 19.): énekes (tenor). Krammer Teréz, Kovács Ferenc és ifj. Ábrányiné növendéke volt, majd Bécsben folytatott énektanulmányokat. 1926–27-ben az Operaház ösztöndíjasa. Egy évadot énekelt az Operaházban, majd 1939-ig a Városi Színház tagja volt. Ezután Dél-Amerikába emigrált. Brazíliában, Argentínában és Chilében egy olasz társulattal lépett fel. 1948-ban visszatért Mo.-ra és a továbbiakban orvosi hivatását gyakorolta. Dalénekesként és operettbonvivánként is jelentős volt. A Magyar Rádió és a His Master’s Voice hanglemeztársaság szólistájaként jelentős sikereket aratott. Pályafutása során mintegy 50 vezető szerepet énekelt, elsősorban a lírai tenor szerepkörben. 1932-ben a bécsi Népoperában (Volksoper) vendégszerepelt. F.Sz. Rigoletto (Verdi); Alfred (Verdi: Traviata); Tamino (Mozart: A varázsfuvola).