# Horváth János

(Bp., 1907– ): díszlet- és jelmeztervező, szcenikus. 1925–1930 között a bp.-i Képzőművészeti Főiskolán tanult. 1930-tól a berlini Operánál rend. és asszisztens. 1932-ben már Bp.-en rendezett kiállítást színpadképeiből. Római, párizsi, bécsi tanulmányutak után 1935–1944 között a Nemzeti Színház tervezője, szcenikai felügyelője volt. Tervezett más hazai és külföldi színházaknak, valamint filmek számára is. 1944 után külföldre távozott. Festőiség, modern drámai térépítkezés, stílusok, művek alapos ismerete jellemezte színpadművészeti munkásságát. F.T. Madách I.: Az ember tragédiája; Sh.: Lear király; Németh L.: VIII. Gergely; Sh.: Macbeth, Hamlet; Márai S.: A kassai polgárok; Sh.: Julius Caesar.