# korstílus

egyes színházművészeti korszakok v. nemzeti színházkultúrák (játéknyelvtől és) színjátéktípustól függetlenül, általánosan jellemző képzőművészeti–zenei–játékstílusbeli–rendezésbeli stíluseszközeinek összefoglaló elnevezése. A 19. sz.-ig beszélhetünk egységes korstílusokról, később párhuzamosan egymás mellett élő korstílusok váltották egymást. A korstílusok egymásutánisága, időbeli és térbeli kiterjedése az egyes nemzeti színháztörténetek meghatározó és megkülönböztető jegye, melynek alapján az európai kultúrkört a fejlődésnek megfelelő régiókra (ún. platóra és több körben perifériákra) oszthatjuk.