# Szép Olga

(Szabadka, 1872. márc. 22.–Bp. 1906. jún. 19.): színésznő. Apja, Szép József énekes színész volt, így már ötéves korában színpadra lépett. A vidék egyik legjobb naivája, társalgási színésze lett. Egyszerű, közvetlen, tiszta és világos stílusban játszott. Azt tartotta, hogy a színpadon nincs semmi fontosabb, mint ami az írott betűből, a költő alkotásából ered. Főként Krecsányi Ignácnál és Somogyi Károlynál volt szerződésben. 1903-ban ment nyugdíjba. Férje Pintér Imre volt. F.Sz. Smike, az árva (Dinaux és Lemoine: Az árvafiú...); Piroska (Csiky G.: Mukányi); Flóra (Kövessy A.: A primadonna); Regina (Ibsen: Kísértetek).

M.A. 1887: Szatmárnémeti; 1878–83 és 1888–90: Győr; 1883–84: Szabadka; 1890–91: Temesvár–Pozsony–Buda; 1891–93: Szabadka; 1893–95: Temesvár–Pozsony; 1895–96: Kolozsvár, majd Vígszínház; 1897–99: Arad; 1898–1903: Nagyvárad.