# Vidor Dezső

(Nagykereki, 1870. febr. 15.–Bp., 1945. ápr. 29.): színész, rendező, színházi titkár, színészpedagógus, színháztörténész. A SzAk-t 1893-ban végezte el. Vidéken jellemszínész, rend. és ig.helyettes volt. 1898–1901 között a Magyar Színház főrend.-je lett. 1901-ben került az Operaházhoz, ahol fogalmazó, majd 1902-től 1908-ig rend. volt. 1908–1918 között, majd 1922-től 1931-ig titkárként tevékenykedett. 1931–1944 között az ereklyetárat gondozta. 1918-tól 1922-ig a Vallás- és Közoktatásügyi Minisztérium művészeti ügyosztályán a vidéki színészet ügyeivel foglalkozott. 1910-től az Országos Színészegyesület vezetőségi tagja volt. Tanított is az egyesületi iskolában, majd 1923-tól 1936-ig ő vezette az intézményt. Operalibrettókat fordított, színháztörténeti és színházelméleti műveket írt. Vidor Dezső érdeme, hogy megkezdődött az Operaház történetét feldolgozó gyűjtő- és kutatómunka. Emellett jelentős színészpedagógiai tevékenységet is végzett. Könyvei: A színészetről (1905); A színpadi szerző és munkája (1906); Az Országos Színészegyesület színészképző iskolájának huszonöt éve, 1903–1928 (1928). Fordításai: Weis: A lengyel zsidó (1902); Erlanger: Tessa (1911); Mozart: Figaro házassága (1928).