# Heves Béla

(Balassagyarmat, 1880. dec. 27.–?): színész, színházigazgató. 1902-ben elvégezte a Vígszínház színiiskoláját, majd Körössy Bertalan kispesti színházában lépett fel. Működött még Németh József miskolci és Andorffy Péter pozsonyi társ.-ánál mint apa- és jellemszínész. 1903-tól 7 éven át az I. erdélyi színikerület ig.-ja volt, 1908-ban a szatmári színház vezetője lett 7 évre, s társ.-ával kétnyelvű vidékeken játszott. A háború alatt hivatalban dolgozott, majd 1924-ben megnyitotta az újpesti Blaha Lujza Színházat. 1929-ben a Nyugdíjas Színészek Egyesületének elnöke lett.