# Körmendi János

(Szeged, 1928. okt. 21.– ): színész. A SzAk elvégzése után 1951-ben a Madách Színházhoz szerződött, ahol 1987-ig játszott. 1987-től a Mikroszkóp Színpad tagja. Vendégként fellépett a Thália Színházban, a Radnóti Színpadon és a Fővárosi Operettszínházban. Sokoldalú művészegyéniség. Tehetsége főként komikus, szatirikus karakter-, ill. epizódszerepek megformálásában érvényesül. A színjátszáson kívül írással is foglalkozik. Könyveiben, cikkeiben a színházról, művészi törekvéseiről vallott gondolatait foglalja össze. Jászai Mari-díjas (1963), érdemes (1978) és kiváló művész (1989). F.Sz. Svejk (Brecht: Svejk a II. világháborúban); Ephesusi Antipholus (Sh.: Tévedések vígjátéka); Bobcsinszkij (Gogol: A revizor); Sylvester (Molière: Scapin furfangjai); Miska (Kálmán I.: A csárdáskirálynő); Postás (Görgey G.: Galopp a Vérmezőn). Könyvei: Levelek az urológiáról (1974); Nyakig a színházban (1991).

KÖRMENDI JÁNOS – Piscsik (Csehov: Sirály)