# Pongrácz Imre

(Debrecen, 1926. márc. 30.– ): színész. A SzAk-n végzett 1944-ben. 1944–1949 között különböző kabarétárs.-okban szerepelt. 1951–53-ban A Magyar Néphadsereg Színházának tagja, 1953-tól a szolnoki Szigligeti Színházban játszott. 1956 után elhagyta az országot. Az 1960-as években hazatért, a Vidám Színpadon, ill. a győri Kisfaludy Színházban szerepelt, majd újra külföldre távozott. Jelenleg Kanadában él. Fanyar humorú kiváló karakterszínész, aki minden szerepében – színpadon és filmben – egyéniségének, tehetségének újabb oldalát mutatta meg. Jászai Mari-díjas (1954). F.Sz. Auguste (Mithois: Férjvadász); Cesar Colombani (Thomas: Gyilkostársak); Jourdain úr (Molière: Az úrhatnám polgár); Zwickli Tóbiás (Huszka J.: Mária főhadnagy); Tódorka Szilárd (Csiky G.: A nagymama); Rettegi Fridolin (Schönthan: A szabin nők elrablása).