# Városi József; Várossy Theofil

(?–?): színész, színigazgató. 1833-ban a kassai társ.-tal érkezett a budai Várszínházba, de nem kapott szerződést. 1834-ben a Dunántúli Színjátszó Társaság tagja, majd 1834-től 1838-ig Kassán játszott. Velük nyári dunántúli turnékon is részt vett. 1837-ben ig.-ja, Pály Elek sikertelenül ajánlotta őt a Pesti Magyar Színház kórusába baritonistának. Vándorszínészi pályájáról 1848-ig vannak adataink. Főbb állomásai Miskolc, Kolozsvár, Nagyvárad voltak. 1847–48-ban Miskolcon és Egerben ig. is volt. F.Sz. Montano (Sh.: Othello); Gyárfás (Gleich: Doktor Pipitér); Feldau Konrád (Birch–Pfeiffer: Valburg éjszakája).