# Heltai Andor

(Szamosújvár, 1892. máj. 13.–?): színész. Számos gyermekszerep után a fővárosban tanult, egy évig jogászkodott, 1913-ban az Országos Színészegyesület színiiskolájában tanult, majd vidékre szerződött. 1919-ben a Kollektív Színtársulat tagja volt, majd a Várszínházban és a Madách Színházban játszott. 1925-ben az Andrássy úti Színházhoz, ill. a Blaha Lujza Színházhoz szerződött, hol főként cigányszerepekben aratott sikert. 1928-ban az UFA filmgyárhoz szerződött Berlinbe. 1930-ban a Bethlen téri Színpadon átvette régi szerepkörét. 1932-ben a Révay utcai Pesti Színház, 1945 után a Fővárosi Operettszínház tagja. F.Sz. Mérő (Kálmán I.: A csárdáskirálynő); Főpincér (Kemény E.: Valahol Délen); Phylocomus (Offenbach: Szép Heléna); Öreg vadász (Miljutyin: Nyugtalan boldogság); Fogadós (Kerekes J.: Kard és szerelem).