# Varsányi Marika; Vrastyák Mária

(Rimaszombat, 1952. szept. 8.– ): színésznő. 1972-től a komáromi Magyar Területi Színház tagja. Egész sor gyermek- és fiatal lányszerep alakítása fűződik a nevéhez, főleg mai és vj.-i figurák. A pozsonyi rádió m. adásának legfoglalkoztatottabb művésznője. F.Sz. Nyilas Misi (Móricz Zs.: Légy jó mindhalálig); Arabella (Sütő A.: Káin és Ábel); Claire (Eisemann M.: Fekete Péter).