# Mánn Jolán

(?–?): színésznő. 1867-ben lépett színpadra Molnár György budai Népszínházában. Itt működött fél év híján a színház bezárásáig (1869. jún. 1.). Később elsőrendű vidéki társ.-ok – Miskolc, Kecskemét – kedvelt drámai és vígjátéki szendéje, naivája volt. 1876-ban lemondott a színi pályáról. Férje 1876-ig Aranyossy Gyula színigazgató volt. F.Sz. Antónia (Czakó Zs.: Végrendelet); Márta (Feuillet: Delila); Flóra (Hegedűs L.: Hazatértek).

M.A. 1867–69: Budai Népszínház; 1871–72: Miskolc; 1872–73: Szeged; 1873–74: Kecskemét; 1874–75: Aranyossy Gyula; 1875–77: Krecsányi Ignác.