# Bakó László

(Sárközújlak, 1872. nov. 21.–Bp., 1928. aug. 5.): színész. A SzAk elvégzése után, 1895-ben a Nemzeti Színház szerződtette, amelynek haláláig tagja volt. 1920-ban örökös tagságot kapott. Főként klasszikus tragédiák hőseit alakította, stílusában a Nemzeti Színház régi, patetikus játékmódját követte. Énektanulmányai után a Népoperában operaénekesként is bemutatkozott. Gyakran fellépett pódiumon is. F.Sz. Petur (Katona J.: Bánk bán); Brutus (Sh.: Julius Caesar); Ádám (Madách I.: Az ember tragédiája); Macbeth (Sh.); Coriolanus (Sh.); Lear király (Sh.); Shylock (Sh.: A velencei kalmár); Othello (Sh.); Werbőczy nádor (Voinovich G.: Mohács); Török Mihály (Csepreghy F.: Piros bugyelláris).