# Nagy Ferenc

(Bp., ?–Bp., 1944): színész. 1933-ban kezdte pályáját. Vidéki társ.-oknál, pl. 1939-ben Ihász Aladár, 1939–40-ben Inke Rezső társ.-ában, 1942–44-ben Pécsett működött. 1944-ben bekapcsolódott az ellenállási mozgalomba, s kivégezték. Prózai jellemszínész volt, de operettekben is játszott. F.Sz. Pálinkás (Erdélyi M.: Zimberi-zombori szépasszony); Balga (Vörösmarty M.: Csongor és Tünde); Biccentő (Huszka J.: Mária főhadnagy).