# Király Amália

(Barabás, 1857. ápr. 2.–Bp., 1925. dec. 18.): színésznő. 1874-ben kezdte a pályát Aranyossy Gyulánál. Naiva- és szende-, idősebb korában anyaszerepeket játszott, népszerű vidéki színésznő volt. 1881-ben Ebergényi Ede színész felesége lett, és ezen a néven szerepelt 1907-ig. F.Sz. Fadett anyó (Birch-Pfeiffer: Tücsök); Eszti (Szigeti J.: Csókon szerzett vőlegény).

M.A. 1875: Borsos; 1876: Hubay Gusztáv; 1877: Szuper Károly; 1878: Szegedy Mihály; 1879–81: Homokay László; 1881: Bogyó Alajos; 1882: Miklósy Gábor; 1883: Csóka Sándor; 1884: Várszínház; 1886–88: Mosonyi Károly; 1888: Tiszay Dezső; 1890: Makó Lajos; 1892: Somogyi Károly; 1893. Kömley Gyula; 1894: Makó Lajos; 1895–97: Csóka Sándor; 1897: Pesti Lajos; 1898: Csóka Sándor; 1899: Kövessy Albert; 1900–07: Makó Lajos.