# Forgács Rózsi

(Kecskemét, 1886. jún. 13.–Pestszenterzsébet, 1944. ápr. 11.): színésznő, színházigazgató. A SzAk-ra járt, majd 1904-ben a Thália Társaság művésze lett. 1907–08-ban a Népszínház–Vígopera „állandó vendége”, 1908–09-ben a Magyar Színház tagja volt. 1914-től 1918-ig Kolozsvárott, 1918-tól 1923-ig a Nemzeti Színházban játszott. 1923-tól 1927-ig Kamaraszínház néven vezetett kísérleti színházat. 1923-ban az Írók Színházában, 1924-ben a Renaissance Színházban is vendégszerepelt. 1927-ben visszavonult. A német megszállás után férjével, Rogoz Oszkárral öngyilkos lett. Egyszerű, póztalan, de erőteljesen átélt játékkal formált meg drámai hősnőket. Politikai nézetei miatt mellőzték. F.Sz. Elga (Hauptmann); Klára (Hebbel: Mária Magdolna); Nemesváraljai Gyarmaky Róza (Füst M.: Boldogtalanok); Alice (Strindberg: Haláltánc); Júlia kisasszony (Strindberg); Rebekka (Ibsen: Rosmersholm).

FORGÁCS RÓZSI