# Borbáth Júlia

(Kolozsvár, 1945. febr. 19.– ): színésznő. 1966-ban végzett a marosvásárhelyi Szentgyörgyi István Színművészeti Intézetben. 1969-ig a temesvári Állami, majd a kolozsvári Állami Magyar Színház tagja. Kerüli a sematikus megoldásokat, lírai szerepeiben is mindig található egy kis keménység, rátartiság. F.Sz. Johanna (Shaw: Szent Johanna); Sárika (Heltai J.–Szirmai A.: Tündérlaki lányok); Francia királylány (Sh.–Mészöly D.: Lóvátett lovagok); Eszter (Déry T.–Presser G.: Képzelt riport egy amerikai popfesztiválról); A nő (Gelman: Ketten a padon); Mása (Csehov: Három nővér); Rendőr őrmester, provokátor felesége (Mrożek: Rendőrség).