# Székely Andrea

(Bp., 1958. nov. 5.– ): rendező. 1981-ben végezte el a Bábstúdiót, akkor az Állami Bábszínház tagja lett. 1984–85-ben a prágai Művészeti Akadémián tanult bábrendezői szakon. Ezután több bábelőadást rendezett vidéki bábszínházakban. 1992-től a Kolibri Színház bábművészeti vezetője. Folyamatosan tanít bábjátékot gyermekeknek és pedagógusoknak. 1992-től az UNIMA elnökségi tagja. F.R. Urbán Gy.: Minden egér szereti a sajtot; Tamkó Sirató K.–Novák J.: Mesélő kert; Bringsvaerd: Locspocs és a bolygó hollandi.