# Tompa Kálmán; Droppa

(Sajókövecses, 1861. máj. 1.–Szombathely, 1939. máj. 19.): színész, igazgató. SzAk-i tanulmányai végeztével 1889-től a székesfehérvári társulat tagja lett. Aradi, majd kolozsvári (1898–1904) sikerei után 1911-től igazgatásba kezdett Erdély területén, de az I. világháború miatt abba kellett hagynia működését. Kórházvonat-parancsnok lett, majd a háború végeztével, 1920-ban nyugállományba vonult. Nemcsak mint sikeres vidéki színész működött, de írással is foglalkozott. F.Sz. Enyv (Nestroy: Lumpaci Vagabundus); Török Mihály (Csepreghy F.: Piros bugyelláris); Boldizsár (Gárdonyi G.: Karácsonyi álom); Aba András (Rátkay L.: Felhő Klári). F.M. A boldogságért (bem.: 1909); A tárkányi legények (bem.: 1914).

M.A. 1889–92: Székesfehérvár; 1892–93: Debrecen; 1893–98: Arad; 1898–1904: Kolozsvári Nemzeti Színház; 1906: Városligeti Színkör, Sopron–szombathelyi társulat. Igazgatóként: erdélyi városokban: Nagyenyed, Fogaras, Torda, Sepsiszentgyörgy, Csíkszereda, Tusnád, Gyergyószentmiklós, Kézdivásárhely.