# Novák Ferenc

(Nagyenyed, 1931. márc. 27.– ): koreográfus. Tanulmányait az Eötvös Loránd Tudományegyetem néprajz szakán végezte. 1954–1987 között a Bihari János Táncegyüttes vezetője volt, amely irányításával az amatőr néptáncmozgalom vezető egy.-e lett. Elvégezte a SzAk koreográfus szakát is. 1964–1975 között a Honvéd Művészegyüttes tánckarának vezetője volt, 1977–1983 között pedig az amszterdami Nemzetközi Folklór Táncszínház kor.-rendezője. 1983-tól az egész Honvéd Művészegyüttes műv.-i vez.-jeként átformálta az egy. arculatát. A táncegy. egyrészt irodalmi alapú táncszínházi produkciókat, másrészt erőteljes folklór műsorokat állít színpadra, de szívesen társul prózai vagy zenés színházak, balettegy.-ek, szabadtéri látványosságok szerzőgárdájával is. Novák Ferenc munkásságában nagy szerepet játszottak a Kárpát-medence néptáncainak transzponálásai. Később a nemzeti múlt és sorsproblémák iránti fogékonysága vezetett Novák Ferenc rend.-i munkásságának kibontakozásához is. Kossuth-díjas (1993), érdemes művész (1985). F.K. Várj reám!; Tisza-háti csárdás; Aska és a farkas; Kőműves Kelemen; Ninive; Passió; Magyar Elektra; A helység kalapácsa; Csíksomlyói passió; István, a király; Kőműves Kelemen.