# Hetényi (Döme) Elemér

(Ádánd, 1866–Kolozsvár, 1943): színész, rendező, pedagógus. Régi, népes színészcsaládból származik. 1889-ben Magyaróvárott lépett először színpadra Völgyi György társ.-ában. 1903-ig különböző vándortárs.-okban játszott, ekkor szerződött Janovics Jenő szegedi, majd kolozsvári egy.-éhez, amelynek 18 évig volt tagja. 1921-ben Parlaghy Lajosnál szerepelt Nagyváradon, 1924-ben színésziskolát alapított ugyanott. Közben 1926–1928 között Szendrey Mihály Arad–temesvári társ.-ának főrend.-je. 1935. aug. 1-jén színészképző iskolát nyitott Kolozsvárott, és itt lépett utoljára színpadra 1940. szept. 12-én, a Thália ünnepi búcsúelőadásán. F.Sz.: Basil (Lehár F.: Luxemburg grófja); Durbints sógor (Gárdonyi G.: A bor); Dragutin (Lehár F.: Cigányszerelem); Id. Nagy István (Bródy S.: A tanítónő).