# Palcsó Sándor

(Pécs, 1929. nov. 8.– ): énekes (tenor). Tanulmányait a Honvéd Művészegyüttes kariskolájában végezte Kis István és Érsek Mária tanítványaként. 1952–1957 között a Honvéd Művészegyüttes férfikarának szólistája. 1957-től 1979-ig az Operaház magánénekese. Pályafutása alatt közreműködött számos új m. opera (Mihály András, Szokolay Sándor, Petrovics Emil és Ránki György műveinek) ősbemutatóján. Karakter tenorként egyike a legsokoldalúbb énekeseknek, 74 opera tenor szerepét alakította kiváló színészi adottságokkal. Európa-szerte vendégszerepelt. Számos rádió- és televíziófelvétel közreműködője. Liszt Ferenc-díjas (1963, 1971), érdemes (1974) és kiváló művész (1980). F.Sz. Pedrillo (Mozart: Szöktetés a szerájból); Mime, Loge (Wagner: A Rajna kincse); Dávid (Wagner: A nürnbergi mesterdalnokok); Albert Herring (Britten); Pelléas (Debussy: Pelléas és Mélisande); Heródes (R. Strauss: Salome).

PALCSÓ SÁNDOR – Truffaldino (Prokofjev: A három narancs szerelmese)