# Kelemen Éva

(Újpest, 1921. márc. 22.–Bp., 1986. ápr. 24.): színésznő. A SzAk elvégzése után a Vígszínházban kezdte pályáját. Később játszott a kecskeméti Katona József Színházban, majd 1951-től 1986-ig, haláláig, harmincöt éven keresztül a Madách Színház tagja volt. Emberséges, humoros karakterszerepek megformálásában volt sikeres. F.Sz. Gertrudis (Katona J.: Bánk bán); Claire (Eisemann M.: Fekete Péter); Erzsike (Németh L.: Papucshős).