# Lendvai György

(Bp., 1937. máj. 7.–Bp., 1989. júl. 29.): karmester. A kitűnő baritonista, Lendvai Andor fia. 1955–61-ben a Zak karmesterképző szakát végezte Somogyi László és Kórodi András vezetésével. 1959-től az Operaház korrepetitora, majd 1967-től karmestere. A 80-as évek közepétől a SzAk óraadó tanára is volt. Munkássága az egész klasszikus operarepertoárt felölelte. Nagy sikerrel vezényelte Gay-Pepusch Koldusoperáját.