# Komlóssy Erzsébet

(Salgótarján, 1933. júl. 9.– ): énekesnő (mezzoszoprán). Tanulmányait a Bartók Béla Zeneművészeti Szakközépiskolában végezte László Géza tanítványaként. 1955-ben Szegeden debütált a Háziasszony (Kodály Zoltán: Székelyfonó) szerepében. 1955–58-ban a Szegedi Nemzeti Színház, 1958-ban az Operaház magánénekese lett. Külföldön is nagy sikerrel vendégszerepelt, elsősorban a nagy drámai mezzoszoprán szerepekben. Egyéniségének kisugárzása, sokoldalú színészi képességei által lírai szerepekben is meggyőző alakításokat nyújtott. Közreműködött Szokolay Sándor Vérnász és Hamlet c. operáinak ősbemutatóján. Oratóriuménekesként is gyakran fellépett. Több hanglemezfelvétele készült. Kossuth-díjas (1973), Liszt Ferenc-díjas (1964), érdemes művész (1982). F.Sz. Ulrica (Verdi: Az álarcosbál); Azucena (Verdi: A trubadúr); Carmen (Bizet); Amneris (Verdi: Aida); Orfeusz (Gluck: Orfeusz és Euridiké); Gertrúd (Erkel F.: Bánk bán); Delila (Saint-Saëns: Sámson és Delila); Márfa (Muszorgszkij: Hovanscsina); Örzse (Kodály Z.: Háry János).

KOMLÓSSY ERZSÉBET – Carmen (Bizet)