# Osza Hajnal

(Alpár, 1922. jún. 12.–Kecskemét, 1977. márc. 21.): óvónő, bábtervező. Több kiállításon is bemutatott esztétikus papírbábjai számos utánzóra találtak. Munkájában a művészi látvány és a zenei-irodalmi élmény összehangolásával állította a bábot az esztétikai nevelés szolgálatába. 1969-ben a Népművészet Mestere kitüntetést kapta. Óvodásainak játékát az Önfeledten… c. kisfilm örökítette meg 1971-ben (rend.: Kolonits Ilona).