# Vadas Zsuzsa

(Bp., 1926. márc. 6.– ): színésznő, énekesnő. Lakner Artúr gyermekszínházában játszott. Első szerződése a New York Kávéházhoz kötötte. 1947-ben a Művész Színház, 1948-ban a Royal Revü Varieté, 1950-ben a Népvarieté, 1951-től 1954-ig a Vidám Színpad tagja, közben 1952-ben játszott a Fővárosi Vígszínházban és a Medgyaszay Színházban is. 1959-ben a Kamara Varieté, az Artista Varieté, 1960-tól megszűnéséig a Tarka Színpadon szerepelt. Föllépett a Városi Színházban, a Zak-n önálló estjeivel, s vidéken is. Előadásmódját nagy drámai erő jellemezte, bársonyos meleg hang, kifejező színészi módszerei kiemelték a szokványos dizőz kategóriából. 1962-től tizennyolc évig külföldön szerepelt (egész Európában és az USA-ban). F.Sz. Märy (Halász R.: Házasság hármasban); Tánya (Miljutyin: Szibériai rapszódia); A színésznő (Rácz Gy.: Játsszunk valami mást!).