# Dukász Péter

(Nagyvárad, 1954. márc. 11.– ): színész. 1977-ben végzett a marosvásárhelyi Szentgyörgyi István Színművészeti Intézetben, majd Temesvárra szerződött. Lírai szerepeket játszik igen lendületesen, töretlen építkezéssel. 1989-től, a társ. megfogyatkozása óta bebizonyosodott, hogy széles skálájú színész, akire repertoár-elképzeléseket is alapozni lehet. F.Sz. Juhász (Székely Z.: Aranyszőrű bárány); Ligurio (Machiavelli: Mandragora); Liliomfi (Szigligeti E.); Ferdinánd (Schiller: Ármány és szerelem); Z (Csurka I.: Deficit); Férfi (Kányádi S.: Kétszemélyes tragédia).