# Bende Miklós

(?, 1921. máj. 13.– ): rendező, színházigazgató. 1954-ben végezte el a SzAk rendezői szakát. Ekkor az Állami Déryné Színházhoz, 1955-ben Békéscsabára, 1956-ban Kecskemétre szerződött. Innen vitte 1957. febr.-ban lengyelországi vendégjátékra a társ.-ot (Katowice, Gdańsk, Wrocław). 1959-től 1961-ig az Erdész Színpad vezetője. 1964–1966 között az Ifjúsági Színpad (később Pinceszínház) alapítója és ig.-ja. 1967–70-ben a Hanglemezgyártó Vállalat drámai lemezeinek élő bemutatóit vezette. 1972–1986 között az Állami Artistaképző Intézet színészmesterség tanára. Jelenleg a Vagabundok Stúdió vezetője.