# Bánsági Ildikó

(Bp., 1947. okt. 19.– ): színésznő. 1972-ben a SzAk elvégzése után Debrecenbe szerződött, 1973-tól a József Attila Színház, 1976-tól a Vígszínház, 1987-től a József Attila Színház tagja volt, 1990-től a Nemzeti Színház művésznője. Eredeti, ösztönös tehetsége, női bája drámában és vígjátékban egyaránt jól érvényesül, több filmben nyújtott sikeres alakítást. Jászai Mari-díjas (1981). F.Sz. Katalin (Sh.: A makrancos hölgy); Beatrice (Sh.: Sok hűhó semmiért); Abigail (A. Miller: A salemi boszorkányok); Y (Csurka I.: Deficit); Zsuzsanna (Fejes E.: Jó estét nyár...); Hyppolita–Titánia (Sh.: Szentivánéji álom); Veronika (Schwajda Gy.: Csoda); Ilma (Vörösmarty M.: Csongor és Tünde); Almaviva grófné (Beaumarchais: Figaro házassága).

BÁNSÁGI ILDIKÓ – Valois Erzsébet (Schiller: Don Carlos)