# Andor Mária

(Bp., 1890. márc. 8.–?): színésznő. 1908–1911 között Krecsányi Ignác buda–temesvári társ.-ában kezdte pályáját. 1911. jan. 30-án Max Reinhardt társ.-ával Londonban vendégszerepelt, s 1912–13-ban Berlinben játszott. Ezután Mannheimbe került, 1924-től a müncheni Staatsoperhez szerződött mint tragika és rend. További sorsát nem ismerjük. F.Sz. Sumurun (Freksa: Tales of the Arabian Nights); Frau Duroseau (Guitry: Die Einahme von Berg-op-zoom).