# Harmath Jolán

(Nagyvárad, 1903. júl. 19.–?): színésznő. A színiiskolát szülővárosában végezte el, pályáját is itt kezdte Kovács Imrénél. Játszott Aradon, Temesvárott, Nagybányán és 1934–1938 között Kolozsvárott. Igazi drámai tehetség volt, a kritikák átélőképességét, játékának természetességét és kifejező erejét emelték ki. F.Sz. Margit (Zilahy L.: A szűz és a gödölye); Lujza (Schiller: Ármány és szerelem); Julika (Molnár F.: Liliom).