# Piros Sándor

(Csanádapáca, 1947. jan. 26.–): díszlet- és jelmeztervező. Textilipari technikumban végzett, majd 1967–1968 között a Szegedi Nemzeti Színház műhelyeiben, 1968–1970 között az Operaházban tanulta a szakmát. Ezt követően a Fővárosi Operettszínháznak, később (1976–1978 között) a Madách Színháznak dolgozott. 1978–86-ban az Arany János Színház tagja volt, 1986–1989 között a debreceni, ill. az egri társ.-nak dolgozott. Fantázia, dús kolorit, markáns jellemzőerő a sajátja. F.T. Szakcsi Lakatos B.–Csemer G.: Piros karaván; Molière: Scapin furfangjai.