# Bokody Antal

(Szentes, 1837. szept. 28.–Békéscsaba, 1902. okt. 2.): színész, színiigazgató. Tanító volt. 1858-ban Szegeden lett színész Szabó József társ.-ánál. Elsőrangú jellemkomikus volt, operettbuffo, kedélyes apaszerepeket játszott. Játékát egyszerűség, természetesség, közvetlenség jellemezte. Kiváló Molière-színész volt. A Nemzeti Színház több ízben is szerződtetni akarta, de felesége miatt vidéken maradt. 1867-től mint rendező is szerepelt. 1870-ben Csaby Imrével, majd 1870–1875 között ig. volt. 1874-ben a Budai Színkör és az Istvántéri Színház bérlője, de ebbe a vállalkozásába belebukott. Visszatért a színészpályára. Molière-szerepei: Harpagon (A fösvény), Tartuffe, Argan (A képzelt beteg). F.Sz. Nagyzájtai Zajtay István (Gaál J.: A peleskei nótárius); Mukányi (Csiky G.); Florence (Erckmann–Chatrian: A két Rantzau); Timót Pál (Csiky G.: Proletárok); Schwartz (Sudermann: Otthon). F.M. Zsidó Sári (1881); Angyalcsinálók (1882).

M. A. 1862: Békéscsaba; 1863: Hubay Gusztáv; 1864: Reszler István; 1865: Hubay Gusztáv; 1866: Fehérváry Antal; 1868–70: Kocsisovszky Jusztin; 1875–77: Sztupa Andor; 1877: Némethyné; 1878: Krecsányi Ignác; 1879: Kolozsvár; 1880: Erdélyi Marietta; 1881: Jakab Lajos; 1882: Aradi Gerő; 1883: Jakab Lajos; 1884: Nagy Vince; 1885: Aradi Gerő. Igazgatóként: 1886: Munkács; 1887: Léva; 1888: Rimaszombat; 1889–91: Kőbánya; 1891: Gyulafehérvár; 1892: Topolya; 1893–95: Lőcse; 1895: Nyíregyháza; 1896: Brassó; 1897: Ungvár; 1898: Lugos; 1899: Orsova; 1900: Baja; 1901: Tata.