# Lészay Kató

(Bp., 1908–?): színésznő. 1926-ban szerzett diplomát az Országos Színészegyesület Színésziskolájában, majd Preger Miksa társ.-ában lépett színpadra. 1926–1932 között a Városi Színház tagja volt. Vendégszerepelt a drezdai Centraltheaterben és a düsseldorfi Apollo Theaterben. 1927-ben fellépett az Új Színházban, 1930-ban a Bethlen téri és a Budapesti Színházban is. 1927–1934 között gyakran játszott a Fővárosi Operettszínházban. 1936-ban Hollandiában vendégszerepelt. Mindvégig megmaradt a naiva szerepkörben. F.Sz. Minka (Jarno: Az erdészlány); Királykisasszony (Kacsoh P.: János vitéz); Juliska (Kálmán I.: A cigányprímás).