# Kompóthy Gyula

(Bp., 1897. nov. 29.–Szolnok, 1968. aug. 17.): színész. Pályáját a Magyar Műszínkörben s fővárosi kabarékban kezdte. 1919-ben a Modern Kabaré, és 1921–1923 között Sebestyén Dezső buda–miskolci társ.-ának, 1923–1925 között a Fővárosi Operett, 1925–26-ban a Király, 1927–28-ban a Városi Színház tagja volt. 1924-ben a Renaissance, 1926-ban a Városi Színházban, 1927–28-ban a Budai Színkörben is fellépett. 1928–1930 között Miskolcon működött. 1932-ben a Fővárosi Operett, 1934–1936 között a Király Színházban, 1935-ben a Terézkörúti Színpadon, 1936–37-ben Szegeden, 1938-ban a Royal, a Városi Színházban, a Komédiában, 1939-ben a Fővárosi Operett, 1940-ben a Városi Színházban, 1940–41-ben a Komédiában szerepelt. 1941–42-ben Beleznai Unger István társ.-ában, 1944-ben Pécsett, 1949-től 1967-ig Szolnokon lépett színpadra. Operettekben szerzett népszerűséget, kiváló karakterszínész volt. F.Sz. Dorozsmay Pista (Zerkovitz B.: Csókos asszony); Gyurka (Farkas I.: Gyurkovics fiúk); Diafoirus (Molière: A képzelt beteg); A francia király (Kacsoh P.: János vitéz).