# Réti L. Pál Színházi Ügynöksége

(1882–1948): Réti Lipót Pál (Nagykőrös, 1862. szept. 26.–Bp., 1942. szept. 22.) saját emlékezései szerint 1882-ben, húszévesen megalapította színházi ügynökségét. Állami támogatással működött, feladata szerződésközvetítés, tehetségkutatás, vendégjátékok, turnék megszervezése volt. Ügynöksége 1890 márc.-ától Első Magyar Színházi Ügynökség néven szerepelt. Ezek mellett és tőlük függetlenül 1934-ben tervezte színpadi kiadóvállalat és hangversenyiroda megnyitását is. Ebben segítették volna a színházi és irodalmi ügynökség vezetőjeként és a Színészeti Közlöny c. szaklap szerk.-jeként, kiadójaként szerzett tapasztalatai. Tevékenységét halála után fia, Réti István folytatta.