# Kenderesi Tibor

(Újvidék, 1920. máj. 15.– ): színész. 1953-ban végezte el a SzAk-t, de már 1951-től játszott a Szegedi Nemzeti Színházban, és a Nemzeti Színház stúdiójában. 1954-ben az egri Gárdonyi Géza Színházban kezdte pályáját. Játszott a Pécsi Nemzeti, a veszprémi Petőfi és az Állami Déryné Színházban. 1981 óta a Vígszínház tagja. Vígjátéki és drámai karakterszerepek megformálásával arat sikereket. F.Sz. Malvolio (Sh.: Vízkereszt); Tiborc (Katona J.: Bánk bán).